OpenLLM-France/wikimedia huggingface dataset:
# Jose Maria Garmendia

Jose Maria Garmendia Urdangarin (1952 - 2007ko apirilaren 25a) gipuzkoar politikari eta historialaria izan zen.
Liga Komunista Iraultzailearen kidea, 1972an Roberto Lertxundirekin batera ETA utzi zuen, gero Euskadiko Partidu Komunista izango zenean amaitzeko. 1980ko hamarkadan politika utzi zuen.
Euskal Herriko Unibertsitateko irakaslea, 1997an katedradun bilakatu zen historia garaikidean.

## Lan hautatuak

* La historia de ETA
* La resistencia vasca (1982)
* La Guerra Civil en el País Vasco (1988)
* La posguerra en el País Vasco : política, acumulación, miseria (1988)

## Erreferentziak

* ↑ Auñamendi Eusko Entziklopedia. Jose Maria Garmendia Urdangarin. .
* Datuak: Q16397044
# Jose Maria Goikoetxea Aizkorbe

Jose Maria Goikoetxea Aizkorbe (Bera, Nafarroa, 1924ko martxoaren 2a - Santander, 2017ko uztailaren 13a) apaiz redentorista eta nafar musikagilea izan zen.

## Biografia

Organo ikasketak egin zituen Donostiako Kontserbatorioan, eta Erroman Kantu Gregorianoan eskuratu zuen lizentzia. Sevillan Musikaren Teorian irakasle izateko titulua eskuratu zuen. Piano, Organo eta Harmonia ikasketak sakondu zituen, Lizarran, Iruñean, Bartzelonan eta Erroman. Niños Cantores de Navarraren sortzaile izan zen. 1991, 1992 eta 1993an, Tolosako Nazioarteko Abesbatzen Lehiaketan, Haur Konposizio Koralaren Saria jaso zuen.
2005. urtean Goikoetxeak "Evocaciones" izeneko diskoa (CD) atera zuen, bere musika-lanen bilduma.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) Eskela
* Datuak: Q16583351
# Jose Maria Ezpeleta Agirre-Zuazo

    Artikulu hau III. kondeari buruzkoa da; beste esanahietarako, ikus «Jose Maria Ezpeleta».
Jose Maria Ortuño de Ezpeleta Agirre-Zuazo, (Iruñea, 1818ko irailaren 4a-ib., 1885eko ekainaren 8a), III. Castroterreñoko dukea, III. Ezpeleta de Veireko kondea eta Trivianako kondea, nafar aristokrata eta politikaria izan zen.
Jose Maria Ezpeleta Enrileren iloba, Iruñeko Ezpeleta jauregian bizi zen. 1850ean diputatu hautatu zuten eta berriro 1851n, 1853an eta 1857an. Iruñeko alkatea ere izan zen. 1866an Asturiasko printzearen maiordomo izendatu zuten.

## Erreferentziak

* ↑ (Gaztelaniaz) Soler Salcedo, Juan Miguel. Nobleza española : grandeza inmemorial, 1520. Editorial Visión Libros, 316 or. ISBN 8499834027..
* ↑ (Gaztelaniaz) Azanza López, José Javier. El palacio y la casa señorial. ISBN 84-89103-00-3..
* Datuak: Q63087979
# Jose Maria Fagoaga

Jose Maria Fagoaga Lizaur (Errenteria, 1764-Mexiko Hiria, 1837ko urtarrilaren 27) (gaztelaniaz: José María Fagoaga Liyzaur) matxinatua eta konspiratzailea izan zen, Mexikoko independentziaren alde borrokatu zen euskalduna. Hargin beltza eta liberala zen.

## Biografia

Bere gurasoak Juan Bautista Fagoaga Arozketa eta Maria Manuela Lizaur Agirre ziren. Fagoagatarrak Espainia Berrian aginpide handiko familia zen, bertako aristokraziaren kide. Haien negozioak arlo askotan zabaltzen ziren: meategiak, saltokiak, bankuak... Jose Maria, Oreretan jaioa zen, zortzi urte zituenean Mexiko Hirira eraman zuten. Bertan egin zituen bere ikasketak. Zuzenbidea ikasi zuen. 1801eko maiatzaren 17an, Josefa María Fagoaga Villaurrutia lehengusinarekin, Apartadoko markesaren alabarekin, ezkondu zen. Sei alaba izan zituzten: Josefa Juana de Bautista de Fagoaga y Fagoaga; Elena Fagoaga y Fagoaga, María de la Merced Lina Josefa Fagoaga y Fagoaga; eta María Dolores Julia Josefa Fagoaga y Fagoaga.
Oso gaztea zenetik liberalismoa ezagutu zuen, eta laster politika munduan sartu zen. Mexiko Hiriko udalean aritu zen. 1808an, Espainia fratziarren mende gelditu zenean, Espainia Berriko Erregeorderria metropolitik aldendu behar zen ideia zabaldu zen bere sendi eta inguruan. 1813an, Félix María Calleja erregeordeak Jose Mariari matxinatuen alde egotea eragotzi zion, eta 1815 espetxeratu zuten, azkenean, Espainiara deserriratzeko. 1820an Mexikora itzuli zen, eta Mexikar Inperioaren Independentziaren Agiriaren izenpetzaileen artean egon zen. Gobernuko Behin-behineko Batzordean partaide izan zen, eta Mexikoko framazoneriaren sortzailetako bat izan zen. Lehen unetik Agustín Iturbide enperadorearekin oso kritikoa izan zen eta, bere kritiken ondorioz, espetxeratu zuten.

## Erreferentziak

* ↑ Gaytán Herrera, Graciela: «Trayectorias singulares». Acatlángo Fakultatea, UNAM.
* ↑ https://books.google.es/books?id=QwXcgacotQwC&pg=PA147&lpg=PA147&dq=auñamendi+Jose+maria+Fagoaga&source=bl&ots=w_UkEkT1EA&sig=ACfU3U101ID_-LXQtj_NJ02sfuIJlvDPoQ&hl=fr&sa=X&ved=2ahUKEwj59ej5843oAhVHyoUKHaztA_gQ6AEwAnoECAoQAQ#v=onepage&q&f=false
* ↑ https://books.google.es/books?id=2vc7AQAAMAAJ&pg=PA334&lpg=PA334&dq=jose+maria+fagoaga&source=bl&ots=aCE8mID0Gh&sig=ACfU3U2iaDjfs7kC4H5_ktkEP6Quxd4vng&hl=fr&sa=X&ved=2ahUKEwjNnvDp74voAhUx5eAKHfmPAKs4FBDoATAGegQICRAB#v=onepage&q=jose%20maria%20fagoaga&f=false

## Kanpo estekak

* (Ingelesez):Fagoagaren biografia Encyclopedia.com webgunean.
* (Gaztelaniaz):Fagoagaren biografia Canal Onceko bideo batean.
* Datuak: Q20015554
# Jose Maria Garate

Jose Maria Garate Azkarraga (1902ko otsailaren 28a, San Bizente Abandokoa, Bizkaia – 1988, Algorta, Bizkaia) euskal politikari jeltzale eta abertzale bat izan zen, EAJko Euskadi Buru Batzar eta Bizkai Buru Batzar alderdiko presidentea izan zelarik. Nagusiki Eusko Gudariak ereserki ospetsuaren egilea izateagatik ezaguna da.

## Kanpo estekak

* Jose Maria Garateren biografia. Garate y el Eusko Gudariak. Memorias de Getxo (Gaztelaniaz)
* Datuak: Q17453626
# Joaquín Ignacio Mencos

Joaquín Ignacio Mencos Manso de Zuñiga (Iruñea, 1799ko abuztuaren 6a - Madril, 1882ko urtarrilaren 20a), Gendulaingo zazpigarren kondea, nafar politikari eta poeta izan zen. 1833an Iruñeko alkatea izandakoa, 1836, 1839 eta 1840an diputatu hautatu zuten. Leopoldo O'Donnellen aldekoa, 1858an ministro izendatu zuten.

## Ikus, gainera

* Mencoen etxea

## Kanpo estekak

* Datuak: Q5932110
* Multimedia: Joaquín Ignacio Mencos / Q5932110
# Joaquín Indacoechea

Joaquín Indacoechea (2000ko irailaren 8a) Aldosivi taldean erdilari gisa jokatzen duen futbolari profesional argentinarra da.

## Klubaren ibilbidea

2015ean, Indacoecheari Burkitten linfoma diagnostikatu zioten, minbizi linfatiko arraroa. 2016an guztiz sendatu zen, eta Aldosivirekin itzuli zen futbolera. Indacoecheak Aldosivirekin egin zuen debuta profesionalean, Argentinako Lehen Mailako Rosario Central-en aurka 5-1 galdu zuen, 2019ko azaroaren 26an

## Erreferentziak

* ↑ «0223.com.ar» 0223.com.ar.
* ↑ «Rosario Central vs. Aldosivi - 26 November 2019 - Soccerway» ca.soccerway.com.

## Kanpo estekak

* (Ingelesez) Joaquín Indacoechea, Soccerway webgunean
* Datuak: Q73634115
# Joaquín Hernández Gallego

    Artikulu hau saskibaloi jokalariari buruzkoa da; beste esanahietarako, ikus «Joaquín Hernández».
Joaquín Hernández Gallego (Bilbo, 1933ko otsailaren 5a - Madril, 1965eko urtarrilaren 20a) bizkaitar saskibaloi jokalari eta entrenatzailea izan zen, antolatzaile moduan aritzen zena.

## Kirol ibilbidea

| Kluba | Urtea(k) |
| R.R.C. Bruxelles | ? – 1952 |
| RCD Espanyol | 1952 – 1955 |
| Real Madril | 1955 – 1959 |
| Real Canoe | 1960 – 1961 |
* Datuak: Q5932079
# Joaquín Jamar

Joaquín Jamar Domenech (Nagore, 1832ko azaroaren 29a - Donostia, 1887ko urtarrilaren 22a) nafar ekonomialari, enpresaburu eta politikaria izan zen. Alderdi Liberalekoa, errepublikarra eta foruzalea izan zen.

## Lanak

* El ferro-carril de los Alduides
* Industria de hierros
* Intereses materiales de Guipúzcoa
* Lo que es el fuero y se deriva del fuero (1869)
* Datos concretos para un tratado de comercio con Inglaterra

## Bibliografía

* Satrustegi Andrés, Imanol (2021). Jamar y Domenech, Joaquín. En R. Jimeno Aranguren (Ed.), Notitia Vasconiae. Tomo II. Diccionario de Historiadores, Juristas y Pensadores Políticos de Vasconia. Tomo II. 1793-1876 (pp. 162-164). Marcial Pons.

## Kanpo estekak

* Datuak: Q21826518
* Multimedia: Joaquín Jamar / Q21826518
# Joaquín Javier Uritz

Joaquín Javier Uritz Lasaga (Zare, 1747ko maiatzaren 25a-Iruñea, 1829ko irailaren 17a) nafar abokatu eta elizgizona izan zen.
Zuzenbide kanoniko eta zibil ikasi ondoren, abokatu moduan lan egin zuen. 1774an apaiz bilakatu zen. 1808an Orreagako Kolegiatako priorea zela Veremundo Arias apezpikua ordezkatu zuen Baionako konstituzioa sinatzeko batzarrean. 1815ean Iruñeko apezpiku hautatu zuten.
Urbasako mendilerroan dagoen Santa Marina edo Antsumendi tontorreko Santa Marinako baseliza dela eta, 1816. urtean Joaquín Javier Uritz apezpikuak bakaikuarrak, iturmendiarrak eta urdiaindarrak gaztigatu zituen. Antza, Trinitate ospakizunaren bezperan, arratsaldez, “gaizki ulertutako deboziogatik” ermitara igotzen ziren eta ermitan “batzuetan estatu guztietako pertsona ugarik pasatzen dute gaua, bi sexuen nahasketarekin, halakorik ezin da onartu… Hori edo horren moduko abusuak jarraituz gero ermita eraistea aginduko dugu, Jainkoaren eta Eliza Sainduaren zerbitzurako izan dadin eraistea”.

## Erreferentziak

* ↑ Gran Enciclopedia de Navarra
* ↑ Guaixe. (2019-09-06). Santa Marina ermita konpontzeko boluntario bila artikulutik. (Noiz kontsultatua: 2019-09-07).
* Datuak: Q11866498
# Joaquín José Landazuri

Joaquín José Landazuri Romarate (Gasteiz, 1730ko maiatzaren 12a - ib., 1805eko abuztuaren 13a) arabar historialaria izan zen. Arabako historian aditua, Euskalerriaren Adiskideen Elkartearen kidea izan zen. 1762an Bergarako María Josefa de Leizaola Lili y Yun Ibarbi-rekin ezkondu zen. Horregatik bolada luzetan Bergaran bizi izan zen eta bertako alkatea izan zen 1771n eta 1774an. 1771n eta 1777an Gipuzkoako Ahaldun Nagusia izan zen.
1798an Gasteizko Udalaren zinegotzia izendatu zuten. Historialari bezala Eusko-kantabrismoaren aldekoa izan zen, baina ez beste batzuk bezain sutsua, baizik eta hipotesi hori modu kritikoz azterturik. Besteak beste, bere garaian Arabako euskararen egoera zein zen deskribatu zuen, bai eta euskararen galeraren arrazoiak bere ustez zein ziren aipatu ere. Gasteizen kale batek bere izena du.

## Obra

Bere lan nagusiek Araba, Bizkaia eta Gipuzkoako jatorriak eta historia aztertu zituen.
* Historia de Guipúzcoa, Madril, 1921, 2 liburuki.
* Treviño ilustrado, Donostia, 1921.
* Historia del ilustre País Bascongado... Bilbo, 1901-1902, 2 liburuki.
* Vida y gloria póstuma de S. Fausto Labrador, Gasteiz, 1801;
* Los varones ilustres alaveses y Los fueros, exenciones... de Álava, Gasteiz, 1799.
* Los compendios históricos de la ciudad y villas de la M. N. y M. L. provincia de Alava. Iruñea: Miguel de Cosculluela inprimategia, 1798.
* Suplemento a los quatro tomos de la historia de la M.N. y M.L. provincia de Alava. Gasteiz: Baltasar Manteli, 1799
* Los varones ilustre alaveses y los fueros, exènciones, franquezas y libertades de que siempre ha gozado la M.N. y M. L. provincia de Alava. Gasteiz: Baltasar Manteli, 1799.
* Historia eclesiástica de la M. N. y M. L. provincia de Alava. Iruñea: Miguel de Cosculluela inprimategia, 1797.
* Historia civil de la M.N. y M.L. provincia de Álava. (2 liburuki). Gasteiz: Baltasar Manteli, 1798.
* Historia civil, eclesiástica, política, y legislativa de la M. N. y M. L. ciudad de Vitoria: sus privilegios. Madril: Pedro Marín inprimategia, 1780.

## Erreferentziak

* ↑ (Gaztelaniaz) Landazuri, Joaquín José. (1789). Historia civil de la M.N. y M.L. provincia de Alava. 1. liburukia. Baltasar Manteli, 156-159 or..
* ↑ https://vitoria-gasteiz.callejero.net/joaquin-jose-landazuri-kalea.html
* ↑ http://www.araba.eus/arabadok/images/raw/1/4@420248/92632111111

## Kanpo estekak

* (Gaztelaniaz):Joaquín José Landazuri Auñamendi Entziklopedian.
* (Gaztelaniaz):Landazuriren biografia Espainiako Historiaren Errege Akademiaren webgunean.
* Datuak: Q5932133
* Multimedia: Joaquín José de Landázuri y Romarate / Q5932133
# Joaquín Ibarra

Joaquín Ibarra Marín (Zaragoza, 1725eko uztailaren 20a — Madril, 1785eko azaroaren 13a) espainiar tipografoa izan zen. Jatorri euskalduneko inprimatzaile familia batean sortu zen. Karlos III.a Espainiako erregearen ganberako inprimatzaile hautatu zuten 1766an eta Espainiako Errege Akademiako inprimatzaile nagusi 1779an. Kixoteren argitalpena egin zuen, marrazkiz apaindua (1780). Urtero ematen zaio Espainian Ibarra Saria deritzana urteko argitalpen hoberentzat jotzen denari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-9-6 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2278630
* Multimedia: Joaquín Ibarra / Q2278630
# Joshua Tree (Kalifornia)

Joshua Tree erroldak esleitutako leku bat da, AEBetako Kalifornia estatuan dagoena, San Bernardino konderrian. Mojave basamortuan dago. 2010ean, 7.414 biztanle zituen.

## Klima

Datu klimatikoak (Joshua Tree, California.) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 26 | 30 | 32 | 37 | 39 | 45 | 46 | 43 | 41 | 39 | 30 | 26 | 46 |
| Batez besteko tenperatura maximoa (°C) | 17 | 16 | 21 | 25 | 30 | 34 | 38 | 38 | 35 | 27 | 21 | 15 | 26 |
| Batez besteko tenperatura minimoa (°C) | 3 | 3 | 5 | 8 | 12 | 16 | 22 | 21 | 19 | 12 | 6 | 2 | 11 |
| Erregistraturiko tenperatura minimoa (°C) | -8 | -8 | -2 | 0 | 2 | 4 | 13 | 11 | 8 | 3 | -3 | -8 | -8 |
| Pilatutako prezipitazioa (mm) | 16 | 12 | 10 | 3 | 4 | 0 | 8 | 13 | 8 | 8 | 15 | 20 | 119 |
| Elurra (mm) | 13 | 0 | 0 | 0 | 0 | 0 | 0 | 0 | 0 | 0 | 0 | 41 | 53 |
| Iturria: The Western Regional Climate Center ||||||||||||||

## Erreferentziak

* ↑ Seasonal Temperature and Precipitation Information. Western Regional Climate Center (Noiz kontsultatua: 2014-11-9).

## Kanpo estekak

* Datuak: Q168308
* Multimedia: Joshua Tree, California / Q168308
# Joshua ibn Shuaib

Joshua ibn Shuaib (c. 1280 - c. 1340) tuteratar rabbia izan zen. Shlomo ben Adret bartzelonarraren ikaslea eta Menahem ibn Zerah lizarratarraren maisua izan zen. Torari buruzko sermoi-liburua idatzi zuen, sinagogan erabil zezaten. Sermoiek irakaspen bana dute eta garai haietako arau bati buruzkoa da. Lehendabizikoz Konstantinoplan argitaratu zuten 1523an.

## Erreferentziak

* ↑ Jewish Encyclopedia. Joshua ibn Shuaib. .
* ↑ Parshat Va'etchananen sermoia Avaren 15ean idatzi zuen, Tu B'Av jaialdian hain zuzen ere. Hau da, 1304, 1307, 1311, 1331, 1335 edo 1338 urtean idatzi zuen.

## Kanpo estekak

* Datuak: Q16129665
# Joshua Logan

Joshua Logan (Texarkana, Texas, 1908ko urriaren 5a - New York, 1988ko uztailaren 12a) estatubatuar antzerki eta zinema zuzendaria izan zen.
Princetongo Unibertsitatean (New Jersey) ikasi zuen. Antzerkirako zaletasuna izan zuen gaztetatik. 1920ko hamarkadaren amaieran, Estatu Batuetako Massachusettseko University Players antzerki-taldea sortu zuen, baina geroxeago Moskun ikasteko beka bat lortu zuen, eta han Stanislavski zuzendariaren ikaslea izan zen. Londresen bigarren mailako antzezle gisa hainbat lan egin ondoren, Estatu Batuetara itzuli zen eta zuzendari eta aktore-lanetan ibili zen Hollywooden. Lehen arrakasta 1945ean izan zuen Annie get your gun izeneko musika ikuskizunarekin. 1951n Pulitzer saria jaso zuen South Pacific musikalarekin. Broadwayko musika ikuskizunen zuzendari garrantzitsuenetako bat izan da. Zinemarako zuzendu zituen filmik garrantzitsuenak hauexek dira: Picnic (1955), Bus Stop (1956), Sayonara (1957), South Pacific (1958), Fanny (1961), Camelot (1967) eta Paint Your Wagon (1969). 1978an oroitzapen-liburu bat idatzi zuen: Movie Stars, Real People and me (Zinemako izarrak, benetako jendea eta ni).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q505141
* Multimedia: Joshua Logan / Q505141
# Joshua Nkomo

Joshua Mqabuko Nyongolo Nkomo (Bukalanga edo Bulilima, Hego Rhodesia, 1917ko ekainaren 19a - Harare, 1999ko uztailaren 1a) Zimbabweko politikaria izan zen. 1945etik 1950era burdinbideetako langileen sindikatuko idazkari nagusi izan zen. 1957an ANCeko (Afrikako Kongresu Nazionala) lehendakari izendatu zuten. 1961ean ZAPU sortu zuen (Zimbabweko Afrikar Herriaren Batasuna), beltz abertzaleak biltzen zituen erakundea. 1962an Rhodesiako gobernuak ZAPU debekatu eta Nkomo atxilotu zuen; 1964an Mozambiketik hurbil zegoen presondegi batera eraman zuten. 1971ean NBEko Segurtasun Erakundeak Rhodesiako gobernuari Nkomo aska zezala eskatu izanagatik, preso jarraitu zuen 1974 arte. 1977an Fronte Abertzalea izeneko erakunde armatuko lehendakaria izan zen Robert Mugaberekin batera. 1980ean hauteskundeak egin ziren eta Nkomoren alderdiak jarleku gutxi batzuk besterik ez zituen eskuratu Legebiltzarrerako. Mugabek, berriz, gehiengoa eskuratu zuen. Mugabe gobernuburu berriak Nkomo izendatu zuen Barne Arazoetako ministro; 1982an gobernutik bota zuen azpilanetan ari zela salaturik. 1987an Mugabek eta Nkomok hitzarmen bat sinatu zuten eta Nkomo ministro izendatu zuen berriro ere. 1994an presidenteorde kargua izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q470290
* Multimedia: Joshua Nkomo / Q470290
# Joshua Reynolds

Sir Joshua Reynolds (Plympton, Devonshire, Ingalaterra, 1723ko uztailaren 16a - Londres, Ingalaterra, 1792ko otsailaren 23a) ingeles pintorea izan zen.
Ingeles pintore onenetakotzat eta Grand Style izeneko estiloaren aitzindaritzat hartua da.

## Biografia

Londresen hasi zituen pinturako ikasketak, Thomas Hudson irakasle zuela; ondoren Italiara joan zen, eta Erroman pintore klasikoen eta Errenazimentukoen lanak aztertu zituen, batez ere. Horien artean, Rafael eta Il Correggio izan ziren gehien eragin ziotenak. 2.000 lan baino gehiago egin zituen, erretratuak eta gai historikokoak gehienak. Bere garaiko pertsona ospetsu asko marraztu zituen, besteak beste, Dr. Johnson, Siddons andrea eta Edmund Burke. Erretratu-lanekin batera, dena den, paisaia ere landu zuen.
Dotoretasuna, koloreen hautaketa eta pertsonaien alderdi psikologikoa agertzeko maisutasuna dira Reynoldsen ezaugarri nagusiak. Holandara eta Flandriara egindako bidaiaren ondorengo lanetan, Rubens eta Frans Halsen eragina nabari da; errealismo eta bizitasun gehiagoko lanak dira garai hartakoak.
Lan nagusiak: Eliot familia (1746), Ugolino (1773), Marlborough-eko dukearen familia (1777), Duchess of Devonshire (1775-1776, Devonshireko dukesa).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q194402
* Multimedia: Joshua Reynolds / Q194402
# Joshua Simmonds

Joshua Simmonds,, (Ringwood, Victoria (Australia), 1995eko urriaren 4a), belar-hockeyan lehiatzen den kirolari australiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen belar-hockeyan Australiako taldearekin, Belgikaren atzetik eta Indiaren aurretik.
Taldea, honako hauek osatzen zuten: Daniel Beale, Joshua Beltz, Tim Brand, Andrew Charter, Tom Craig, Matt Dawson, Blake Govers, Jeremy Hayward, Tim Howard, Dylan Martin, Trent Mitton, Eddie Ockenden, Flynn Ogilvie, Lachlan Sharp, Joshua Simmonds, Jacob Whetton, Tom Wickham eta Aran Zalewski-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa. |

## Erreferentziak

* ↑ «Joshua Simmonds» olympedia.org (Ingelesez)
* ↑ «Joshua Simmonds» FIH (Ingelesez)

## Kanpo estekak

* Datuak: Q69849572
# Joshua Slocum

Joshua Slocum (1844ko otsailaren 20a, Mount Hanley, Eskozia Berria – 1909ko azaroaren 14a, itsasoan galdua), kanadar itsasgizon eta abenturazale bat izan zen, erretiroa hartu arte marinela eta merkatal-ontzien kapitaina izan zen. Kanadan jaio arren, estatubatuar herritartasuna ere bereganatu zuen.
Munduari itsasoz eta ontzi batean bakarka bira eman zion lehenbiziko gizasemea, Spray itsasontzian, ondoren balentria hori eta bere bizipenei buruzko Sailing Alone Around the World (Munduari Bira Bakarka Nabigatuz) liburua argitaratu zuen, bidaiari eta bereziki nabigaziozaleen artean idazlan ezaguna.
1909an barkarka burututako beste itsasbidai batean zehar galdutzat joa izan zen.
* Datuak: Q505923
* Multimedia: Joshua Slocum / Q505923
# Joshua udalerria, Fulton konderria (Illinois)

Joshua udalerria Ameriketako Estatu Batuetako Illinois estatuko udalerri bat da, Fulton konderrian. Azken zentsuaren arabera 465 biztanle zituen, 35.53 milia karratu (92.0 km$^2$) eremuan.

## Ekonomia

2020ko zentsuaren arabera, Joshua udalerrian 219 etxebizitza zeuden. Per capita diru-sarrerak 28.494 estatubatuar dolar ziren.

## Kanpo estekak

* Datuak: Q6290278
# Joshū Nana-maru-ichi Gō / Sasori

Emakume preso 701.a: eskorpioi (japonieraz: 女囚701号/さそり, Joshū Nana-maru-ichi Gō / Sasori) 1972ko Shunya Itō japoniar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Sugimik, mafiarekin tratuetan dabilen detektibeak, bortizki engainatu ondoren, harekin zeharo maiteminduta zegoen Matsushimaren mendeku gosea neurrigabea izango da.

## Aktoreak

* Meiko Kaji - Nami Matsushima / Matsu Eskorpioia
* Rie Yokoyama - Katagiri
* Yayoi Watanabe - Yukiko Kida
* Yōko Mihara - Masaki
* Akemi Negishi - Otsuka
* Keiko Kuni - Nemoto
* Yumiko Katayama - Kito
* Emi Jo - Morikawa
* Isao Natsuyagi - Tsugio Sugimi
* Fumio Watanabe - Goda zaindaria

## Erreferentziak

* ↑ www.sansebastianfestival.com

## Kanpo estekak

* Datuak: Q1786699
# Jugonostalgia

Jugonostalgia (serbokroazieraz, bosnieraz, serbieraz, kroazieraz, montenegroeraz, eslovenieraz eta mazedonieraz: jugonostalgija; alfabeto zirilikoz: југоносталгија) Jugoslaviako Errepublika Federal Sozialista zenaren herritar ohiei lotutako fenomeno kultural bati ematen zaion izena da. Berau gutxi ikertu da. Bere aspektu antropologiko eta soziologikoak era argian egiaztatu ez badira ere, herrialdeko herritarrek bi zentzutan darabilte: deskribapen pertsonal positibo gisa, batetik, eta etiketa iraingarri gisa, bestetik.

## Ikus, gainera

* Ostalgie

## Kanpo estekak

* Datuak: Q1259746
# Jugon-les-Lacs

Jugon-les-Lacs (bretainieraz Lanyugon) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q328773
* Multimedia: Jugon-les-Lacs (commune déléguée) / Q328773
# Jugoslaviako Errepublika Federala

Jugoslaviako Errepublika Federala edo Jugoslavia (Savezna Republika Jugoslavija serbieraz) 1992ko apirilaren 27an Serbia eta Montenegroren arteko batasunatik (Voivodina eta Kosovoko lurralde autonomoak barne) Europan sortu zen estatu independientea izan zen. 1992an, Jugoslaviako Errepublika Federal Sozialista desegin ostean, egitura federalarekin jarraitu nahi izan zuen lurralde bakarra izan zen; Kroazia, Eslovenia, Bosnia-Herzegovina eta Mazedonia independizatu baitziren.
2003an federazioa izatetik konfederazio izatera igaro zen, Serbia eta Montenegroren izendapenarekin. 2006ko maiatzaren 21aren erreferendumak Montenegroko errepublikaren aldeko jarrera berretsi zuen Serbia eta Montenegroko konfederazioa bukaera emanez.

## Kanpo estekak

* Datuak: Q838261
* Multimedia: Federal Republic of Yugoslavia / Q838261